Regierungsbezirk Minden

Regierungsbezirk Minden var en administrativ region (Regierungsbezirk) innenfor den prøyssiske provinsen Westfalen. Regionen ble etablert den 22. april 1816 da provinsen Westfalen var en del av kongeriket Preussen.  Den 9. november 1918 ble den en del av Fristaten Preussen. Regionen var også en sentral, statlig forvaltningsenhet i det tyske keiserrike og Weimarrepublikken.

Regionen hadde et areal på 5 245 km² og et folketall på 1 135 302 den 19. oktober 1946. Distriktshovedstaden var Minden, og største by var Bielefeld.

Den 23. august 1946 ble regionen innlemmet i den nye tyske delstaten Nordrhein-Westfalen. Regionen opphørte å eksistere den 2. juni 1947, da den ble slått sammen med Fristaten Lippe til Regierungsbezirk Detmold.

Navnet Ostwestfalen brukes tidvis om regionen, deriblant i navnet på regionen Ostwestfalen-Lippe.

Bakgrunn

Regierungsbezirk er en forvaltningsenhet som går tilbake til året 1808 i kongeriket Preussen. Etter Preussens territoriale utvidelser under Napoleonskrigene vedtok landet en «Forordning om en bedre innrettelse av provinsielle forhold» (Verordnung wegen verbesserter Einrichtung der Provinzialbehörden) den 30. april 1815. Nyordningen av Preussen trådte i kraft den 22. april 1816 etter Wienerkongressen, og delte landet inn i 12 provinser og 28 Regierungsbezirke. 

Dette var en forvaltningsenhet som på den ene siden fungerte som en intern inndeling av den enkelte provins. På den andre siden hadde disse enhetene oppgaver som plasserte dem som et mellomliggende nivå mellom provinsene og Preussens sentrale regjering. Den enkelte Regierungsbezirk ble styrt av en Bezirksregierung som ble ledet av en regjeringspresident.

Under det tyske keiserrike opprettet andre tyske stater lignende enheter under varierende navn. I Bayern ble de kalt Bezirk, i Württemberg Kreis og i Sachsen  Kreishauptmannschaft (1874-1943, omdøpt til Regierungsbezirk i 1939) og senere Direktionsbezirk (siden 2008). Idag finnes disse forvaltningsenhetene fortsatt i de fem delstatene Bayern, Baden-Württemberg, Sachsen, Hessen og Nordrhein-Westfalen.

De har tidligere også eksistert i Rheinland-Pfalz (oppløst i 2000), Sachsen-Anhalt (oppløst i  2004) og Niedersachsen (oppløst i 2005). Ved Tysklands samling i 1990 valgte de tre statene Brandenburg, Mecklenburg-Vorpommern og Thüringen å ikke videreføre dette forvaltningsnivået. I Schleswig-Holstein og Saarland har dette forvaltningsnivået aldri eksistert.

Regjeringspresidenter
 Embedstid   Navn 1816 - 182550px Karl Freiherr von der Horst<small>(1780–1861) 1825 - 184750px Karl Gottlieb Richter<small>(1777–1847) 1847 - 185350px Franz von Borries<small>(1785–1858) 1853 - 185850px Friedrich Wilhelm Ernst Peters<small>(1812–1874) 1858 - 186650px Moritz von Bardeleben<small>(1814–1890) 1866 - 186750px Ferdinand von Nordenflycht<small>(1816–1901) 1867 - 187150px Ludwig von Bodelschwingh<small>(1811–1879) 1872 - 188150px Karl Friedrich Hermann von Eichhorn<small>(1813–1892) 1882 - 1894 Adolf von Pilgrim<small>(1821–1909) 1894 - 1897 Oskar von Arnstedt<small>(1840–1914) 1897 - 189950px Alexander von Bischoffshausen<small>(1846–1928) 1899 - 1903 Arthur Schreiber<small>(1849–1921) 1903 - 1909 Francis Kruse<small>(1854–1930) 1909 - 1917 Georg von Borries, NLP<small>(1857–1922) 1917 - 1920 Rudolf von Campe, DVP<small>(1860–1939) 1920 - 1933 Paul Hagemeister, DDP<small>(1868–1941) 1933 - 1943 Adolf von Oeynhausen, NSDAP<small>(1877–1953) 1943 - 1945 Günther von Stosch, NSDAP<small>(1893–1955) 1945 - 1947 Paul Zenz, CDU<small>(1897–1955)


Kategori:Bosetninger etablert i 1816
Kategori:Opphør i 1947